র‌্যাবের হাতে আটক রানা মেন্দা : মুন্সীগঞ্জের লৌহজংয়ে র‌্যাবের অভিযানে মাদক ব্যবসায়ী রানা মেন্দা ওরফে শুক্কুর (২০) কে ১০৩ পিস ইয়াবাসহ গ্রেফতার করেছে র‌্যাব-১১ এর একটি টিম। এ সময়ে রানার কাছ থেকে মাদক বিক্রির ৩৩৭০ টাকা জব্দ করা হয়েছে। ১৮ অক্টোবর বুধবার দুপুরে লৌহজংয়ের মেদিনী মন্ডল ইউনিয়নের মামুদ পট্টির নিজ বাড়ি হতে তাকে আটক করে র‌্যাব। গ্রেফতারকৃত রানা মেন্দা লৌহজং উপজেলার মামুদ পট্টির করিম মেন্দার ছেলে।